ઈમરાન ખાને હિન્દુ અત્યાચારનો મુદ્દો છેડેલોપાકિસ્તાની ક્રિક્રેટર અને પાકિસ્તાની વિપક્ષી રાજકીય પાર્ટી ‘તહેરિક એ ઇન્સાફ’ના નેતા ઈમરાન ખાને ઓક્ટોબર ર૦૧૪માં પાકિસ્તાની સંસદની બહાર એક વિરોધ પ્રદર્શન દરમિયાન હિન્દુઓ પર થતાં અત્યાચારનો મુદ્દો છેડ્યો હતો. અહેવાલો મુજબ ઈમરાન ખાને એવું બયાન આપ્યું હતું કે, ‘પાકિસ્તાનમાં હિન્દુઓની સતામણી કરવામાં આવતાં તેઓ દેશ છોડીને જઈ રહ્યા છે. જો અમારી પાર્ટી સત્તામાં આવશે તો દેશ છોડી જનારા હિન્દુઓની વાપસી કરાશે.’ ઈમરાન ખાને અલ્પસંખ્યકોને એવો ભરોસો પણ આપ્યો હતો કે, જો તેમની પાર્ટી સરકારમાં આવશે તો લઘુમતીઓ પર અત્યાચાર નહીં થાય અને ધર્મપરિવર્તન માટે પણ દબાણ નહીં કરવામાં આવે.